ซีรีย์เฮาส์ เอ็ม.ดี.

เฮาส์ (อังกฤษ: House) หรือ เฮาส์ เอ็ม.ดี. (อังกฤษ: House M.D.) เป็นละครแพทย์ (medical drama) ทางโทรทัศน์สัญชาติอเมริกันซึ่งเดิมฉายทางเครือข่ายฟ็อกซ์จำนวน 8 ฤดูกาล ตั้งแต่วันที่ 16 พฤศจิกายน 2547 ถึง 21 พฤษภาคม 2555 ตัวละครหลักของเรื่อง คือ นพ. เกรกอรี เฮาส์ (ฮิวจ์ ลอรี) เป็นอัจฉริยะการแพทย์ที่ติดยาแก้ปวด นอกคอกและเกลียดมนุษย์ผู้นำทีมผู้เชี่ยวชาญการวินิจฉัยโรค ณ โรงพยาบาลสอนพรินซ์ตัน–เพลนส์โบโร (Princeton–Plainsboro Teaching Hospital (PPTH)) ซึ่งไม่มีอยู่จริงในรัฐนิวเจอร์ซีย์ ข้อตั้งของละครกำเนิดกับพอล แอตตานาซิโอ (Paul Attanasio) ฝ่ายเดวิด ชอร์ ซึ่งได้รับความชอบเป็นผู้สร้าง รับผิดชอบแนวคิดของตัวละครอันเป็นชื่อเรื่องเป็นหลัก ผู้ผลิตบริหารของละครมีชอร์, แอตตานาซิโอ, แคที เจคอบส์ (Katie Jacobs) หุ้นส่วนธุรกิจของแอตตานาซิโอ, และผู้กำกับภาพยนตร์ ไบรอัน ซิงเกอร์ ส่วนใหญ่ถ่ายทำในเซนชูรีซิตี

เฮาส์มักขัดแย้งกับแพทย์ด้วยกัน ซึ่งรวมทีมวินิจฉัยของเขาเองด้วย เพราะทฤษฎีของเขาจำนวนมากเกี่ยวกับการเจ็บป่วยของผู้ป่วยอาศัยวิจารณญาณที่ละเอียดมากหรือซึ่งเป็นข้อโต้เถียง การดูหมิ่นกฎและกระบวนการโรงพยาบาลของเขาทำให้เขาขัดแย้งกับเจ้านายของเขา คือ ผู้บริหารโรงพยาบาลและคณบดีคณะแพทยศาสตร์ พญ. ลิซา คัดดี (ลิซา เอเดลสไตน์) บ่อยครั้ง มิตรแท้คนเดียวของเฮาส์ คือ นพ. เจมส์ วิลสัน (โรเบิร์ต ฌอน เลียวนาร์ด) หัวหน้าภาควิชาวิทยามะเร็ง ระหว่างสามฤดูกาลแรก ทีมวินิจฉัยของเฮาส์ประกอบด้วย นพ. โรเบิร์ต เชส (เจสซี สเปนเซอร์), พญ. แอลลิสัน แคเมอรอน (เจนนิเฟอร์ มอร์ริสสัน) และ นพ. เอริก ฟอร์แมน (โอมาร์ เอพส์) ในตอนท้ายฤดูกาลที่สาม ทีมนี้สลายตัว เฮาส์ค่อย ๆ เลือกสมาชิกทีมใหม่สามคน คือ พญ. เรมี "เธอร์ทีน" แฮดลีย์ (โอลิเวีย ไวลด์), นพ. คริส เทาบ์ (ปีเตอร์ จาคอบสัน) และ นพ. ลอเรนซ์ คัตเนอร์ (คาล เพนน์) โดยมีฟอร์แมนกลับเข้าร่วมด้วย คัตเนอร์ปรากฏตัวในตอนท้ายฤดูกาลที่ 5 แล้วมาปรากฏอีกครั้งในฤดูกาลที่ 8 ตอนที่ 22 เชสและแคเมอรอนยังปรากฏในบทบาทต่าง ๆ ในโรงพยาบาลจนต้นฤดูกาลที่ 6 จากนั้น แคเมอรอนออกจากโรงพยาบาล และเชสกลับเข้าทีมวินิจฉัย เธอร์ทีนลาหยุดเป็นส่วนใหญ่ของฤดูกาลที่ 7 และตำแหน่งของเธอถูกแทนด้วยนักศึกษาแพทย์ มาร์ธา เอ็ม. มาสเตอส์ (แอมเบอร์ แทมบลิน) คัดดีและมาสเตอส์ออกก่อนฤดูกาลที่ 8 ฟอร์แมนเป็นคณบดีแพทยศาสตร์คนใหม่ พญ. เจสสิกา แอดัมส์ (โอเด็ด แอนนาเบิล) และ พญ. ชี พาร์ก (ชาร์ลิน ยี) เข้าร่วมทีมของเฮาส์

เฮาส์ ติดหนึ่งในสิบรายการเรตติงสูงสุดในสหรัฐตั้งแต่ฤดูกาลที่ 2 จนฤดูกาลที่ 4 เฮาส์ เป็นรายการโทรทัศน์ที่มีผู้ชมมากที่สุดในโลกในปี 2551[2] รายการได้รับรางวัลมากมาย ซึ่งรวมรางวัลเอมมีไพรม์ไทม์ 5 รางวัล ลูกโลกทองคำ 2 รางวัล รางวัลพีบอดี และรางวัลพีเพิลส์ชอยส์ 9 รางวัล วันที่ 8 กุมภาพันธ์ 2555 ฟ็อกซ์ประกาศว่าฤดูกาลที่ 8 ซึ่งกำลังฉายอยู่ในขณะนั้น จะเป็นฤดูกาลสุดท้าย[3] ตอนสุดท้ายออกอากาศเมื่อวันที่ 21 พฤษภาคม 2555 หลังการย้อนหลังนานหนึ่งชั่วโมง

คำถาม: ซีรีย์เฮาส์ เอ็ม.ดี. เป็นซีรีย์สัญชาติอะไร
คำตอบ: สัญชาติอเมริกัน

คำถาม: เป็นซีรีย์เกี่ยวกับอะไร
คำตอบ: แพทย์

คำถาม: ออกอากาศตั้งแต่เมื่อไร
คำตอบ: ตั้งแต่วันที่ 16 พฤศจิกายน 2547 ถึง 21 พฤษภาคม 2555

คำถาม: ตัวละครหลักคือใคร
คำตอบ: นพ. เกรกอรี เฮาส์

คำถาม: เกรกอรี เฮาส์ รับบทโดยใคร
คำตอบ: ฮิวจ์ ลอรี

คำถาม: ความสามารถของตัวละครหลัก
คำตอบ: อัจฉริยะการแพทย์

คำถาม: ของเสียของตัวละครหลัก
คำตอบ: ติดยาแก้ปวด

คำถาม: ใครเป็นผู้กำกับซีรีย์ชุดนี้
คำตอบ: ไบรอัน ซิงเกอร์

คำถาม: ผู้บริหารโรงพยาบาลและคณบดีคณะแพทยศาสตร์ คือใคร
คำตอบ: พญ. ลิซา คัดดี

คำถาม: พญ. ลิซา คัดดี แสดงโดยใคร
คำตอบ: ลิซา เอเดลสไตน์

คำถาม: หัวหน้าภาควิชาวิทยามะเร็ง คือใคร
คำตอบ: เจมส์ วิลสัน

คำถาม: เจมส์ วิลสัน แสดงโดยใคร
คำตอบ: โรเบิร์ต ฌอน เลียวนาร์ด

คำถาม: นพ. โรเบิร์ค เชส แสดงโดยใคร
คำตอบ: เจสซี สเปนเซอร์

คำถาม: พญ. แอลลิสัน แคเมอรอน แสดงโดยใคร
คำตอบ: เจนนิเฟอร์ มอร์ริสสัน

คำถาม: นพ. เอริก ฟอร์แมน แสดงโดยใคร
คำตอบ: โอมาร์ เอพส์

คำถาม: เฮาส์ ติดรางวัลซีรีย์อะไรในอเมริกา
คำตอบ: หนึ่งในสิบรายการเรตติงสูงสุดในสหรัฐตั้งแต่ฤดูกาลที่ 2 จนฤดูกาลที่ 4

คำถาม: ซีรีย์เฮาส์ จบซีรีย์ ปีอะไร
คำตอบ: 2555